Extreu les principals categories d'aquest text:
Consuelo Álvarez Pool, coneguda amb el pseudònim de "Violeta" (Barcelona, 24 de juliol de 1867 - Madrid, 19 de gener de 1959), va ser una escriptora, periodista, política, sindicalista, sufragista i feminista espanyola. Va pertànyer a la primera promoció de dones telegrafistas d'Espanya i denuncià, com a periodista, des de les pàgines dels diaris, les expressions de l'assetjament masculí, que considerava la manifestació d'un model cultural caduc. Va néixer a Barcelona en una família petitburgesa. Els seus avis paterns procedien de la Bañeza (León) i els materns eren anglesos, arribats a Espanya per a l'explotació de la mineria. La seva mare era també anglesa i n'aprengué l'anglès des de ben petita. El seu pare era mestre, director de col·legi i funcionari públic i per això la família es va moure per tot l'estat espanyol; era un gran defensor de la igualtat a l'educació de nenes i nens, i inculcà a la seva filla la importància de l'educació en la formació de les persones lliures. Va viure la joventut a Astúries, on va començar a publicar el 1902 al diari El progreso de Asturias petites composicions poètiques. Amb 21 anys es va casar amb Bernardo Azcárate a Trubia, Astúries. Va tenir quatre fills, dels quals van viure Laureano (1890) i Esther (1893). Va compaginar la professió de telegrafista amb la de periodista i va ser molt activa en la vida política, cultural i activista en favor dels drets de la dona. Va ser una reconeguda feminista i anticlerical, que denuncià en escrits, conferències i mítings la nefasta labor de l'Església i del clero en contra de l'emancipació de les dones. Consuelo Álvarez es va formar a l'Escola de Telègrafs, fundada per la Asociación para la Enseñanza de la Mujer, on les alumnes estudiaven durant dos anys, obtenien el títol de telegrafista i posteriorment s'examinaven per a obtenir una feina a Telègrafs. La seva feina consistia a transmetre i rebre missatges en morse a les oficines telegràfiques. Quan tenia 17 anys va morir el seu pare i l'economia familiar entrà en dificultats. Pensant en l'emancipació econòmica es presentà i aprovà l'examen d'ingrés per a auxiliar a Telègrafs; era la primera vegada que es convocava un examen al qual podien accedir les dones solteres més grans de 16 anys, però no seria fins al 1909 que el seu contracte es faria definitiu. Va ingressar en el Negociat Internacional, perquè dominava diversos idiomes. L'octubre de 1906 va donar cobertura periodística per al seu periòdic, El País, al Congrés Internacional de Telegrafia sense fils, un tema tècnic i de la seva professió. Va pertànyer al Cos de Telègrafs fins a la seva jubilació, amb 65 anys, va ser cap de premsa del primer gabinet de premsa de Telègrafs creat el 1915, representant sindical en el Sindicat de Telègrafs i impulsora de la creació de l'Escola Tècnica Superior d'Enginyers de Telecomunicació.
Consuelo Álvarez Pool : persona, Violeta : persona, Barcelona : Entitat_Geopolítica, Madrid : Entitat_Geopolítica, Espanya : Entitat_Geopolítica, León : Entitat_Geopolítica, Astúries : Entitat_Geopolítica, El progreso de Asturias : mitjans_massius, Bernardo Azcárate : persona, Trubia : Entitat_Geopolítica, Laureano : persona, Esther : persona, Església : religiosa, Consuelo Álvarez : persona, Asociación para la Enseñanza de la Mujer : organització, Telègrafs : empresa_privada, la Bañeza : Entitat_Geopolítica, Escola de Telègrafs : educació, Negociat Internacional : organització, El País : mitjans_massius, Congrés Internacional de Telegrafia sense fils : organització, Cos de Telègrafs : organització, Sindicat de Telègrafs : organització, Escola Tècnica Superior d'Enginyers de Telecomunicació : educació